It-virksomheden Flex-Control A/S, der har base i Hjørring har gennem intelligent energistyring af blandt andet værkstederne hos Skandinaviens største lastbilsforhandler Lastas sikret, at virksomheden ikke længere fyrer for gråspurvene. Gennem konsekvent energistyring af Lastas bygninger, herunder temperatursænkning, portlukning, slukning af lys om natten mv. har virksomheden således på kort tid reduceret sit energiforbrug markant. Investering i it-overvågningen har tjent sig ind over en kort periode på samme måde, som det kan ske i private hjem og sommerhuse. De to grønne it-priser er stiftet af DANSK IT og IT-Branchen i samarbejde med Videnskabsministeriet. Videnskabsminister Helge Sander overrakte de to priser for henholdsvis innovation og strategi ved IT-Branchens årsmøde torsdag i København. Prisen for bedste strategi gik til ingeniørvirksomheden Cowi.

Opsummering:
Den ene af Danmarks første grønne it-priser gik til Hjørring-virksomheden Flex-Control for intelligent energistyring i boliger